Daewoo Nexia na poľnej ceste
**Daewoo Nexia** (známe aj ako *Nexia*, *Cielo*, *Racer*, *LeMans, Heaven, Fantasy, SuperRacer*) bol jeden z prvých automobilov značky Daewoo predávaných v Európe. Vyrábal sa od roku 1995, bol vybavený 8-ventilovým (GLi) alebo 16-ventilovým (GLXi) 1,5 litrovým motorom a dostupný v prevedeniach hatchback a sedan. Na niektorých trhoch sa predával pod názvom *Cielo*.

Verzia GLi mala pomerne dobré zrýchlenie z 0 na 100 km/h za 12,3 sekúnd a výkon 75 konských síl. Verzia GLXi dosahovala výkon 90 konských síl a zrýchlenie z 0 na 100 km/h za 11,5 sekúnd.

Bol založený na platforme druhej generácie Opel Kadett a tretej generácie Vauxhall Astra. Pred uvedením na trh v roku 1995, na austrálskom trhu sa predávalo Daewoo 1,5i; čo bola druhá generácia automobilu Opel Astra len s malými zmenami. Cielo prišlo s drobnou zmenou vzhľadu prednej časti vozidla.

Hrdzavenie karosérie
--------------------

* Typický problém NexieTypický problém Nexie

Nedostatkom u Nexie je chýbajúce pozinkovanie karosérie, preto na kritických miestach dochádza ku korózii. Ide hlavne o zadné podblatníky, ktoré sú vystavené pravidelným nárazom kamienkov a trvalej vlhkosti z nánosov blata a nečistôt.

Modely a výbava
---------------

Sedany
* GL - Základný model s motorom 1.5 8V o výkone 55 kW. Obsahoval posilňovač bŕzd
* GLE - Vyšší model s motorom 1.5 8V o výkone 55 kW. Obsahoval posilňovač bŕzd a riadenia + elektrické sťahovanie okien
* GLX - Najvyšší model s motorom 1.5 16V o výkone 66 kW. Obsahoval posilňovač bŕzd a riadenia + klímu, ABS, airbag\*

Hatchback
* GL - Základný model s motorom 1.5 8V o výkone 55 kW. Obsahoval posilňovač bŕzd
* GLE - Vyšší model s motorom 1.5 8V o výkone 55 kW. Obsahoval posilňovač bŕzd a riadenia + klímu
* GTX - Najvyšší model s motorom 1.5 16V o výkone 66 kW. Obsahoval posilňovač bŕzd a riadenia + klímu, abs, airbag\*

Airbag bol za príplatok, okrem modelov z rokov 96/97, tie ho mali v štandardnej výbave.

### Uzbekistan (1996–súčasnosť)

V Uzbekistane, UZ-DaewooAvto stále vyrába štvordverový sedan Nexia, s ktorého produkciou začala pred 20 rokmi. Mnoho ďalších Daewoo/Chevrolet modelov sa vyrába a predáva v Uzbekistane a susednom Kazachstane, Rusku, Moldavsku, Azerbajdžane a Ukrajine. V dnešnej dobe sú dostupné 3 motory: a 1.5 litrový SOHC (55 kW/75hp), 1.5 litrový DOHC (66 kW/90hp) a 1.6 litrový DOHC (81 kW/109hp). Nexia s motorom 1.6L má omnoho silnejšie brzdy a prevodovku s dlhším hlavným prevodom. V roku 2008 bol v Uzbekistane predstavený facelift Nexie, ktorý dostal názov Nexia II. Tento facelift bol nadizajnovaný spoločnosťou Concept Group International LTD v spolupráci s GM-Uzbekistan. Na Uzbekistanskom trhu sa Nexia II predáva pod značkou Chevrolet, zatiaľ čo exportné krajiny aj naďalej predávajú auto pod značkou "Daewoo Nexia".

**V októbri 2015** bol predstavený model **Nexia 3** a *UZ-Daewoo* prešlo rebrandingom na **RAVON**. 

**Ravon Nexia** je vlastne modifikovaný model *Chevroletu Aveo 2* generácie, spĺňajúci normu **EURO 5**.

Kompatibilita s inými vozidlami
-------------------------------

Vzhľadom nato, že Nexia vychádza z kombinácie Opel Kadett E a Opel Astra F, mnoho jej dielov je zameniteľných. Jedná sa o podvozok, motor, ale aj interiér.

* Interier Astry F v NexiiInterier Astry F v Nexii

Galéria
-------

* Dve NexieDve Nexie
* Prístrojovka NexiaPrístrojovka Nexia
* DOHC Motor v NexiiDOHC Motor v Nexii
* Interiér pôvodnej Nexie s meneným rádiomInteriér pôvodnej Nexie s meneným rádiom

Pozri aj
--------

* GM Daewoo
* Opel Kadett

Iné projekty
------------

Commons
* Spolupracuj na Commons Commons ponúka multimediálne súbory na tému **Daewoo Nexia**

Externé odkazy
--------------

* Oficiálna stránka Nexia II Archivované 2011-07-17 na Wayback Machine
* Český Daewoo Nexia fanclub - rôzne návody, archív recenzií...
* Chevrolet & Daewoo Club - Nexia fórum sekcia fóra venovaná výhradne Nexii

  


|  |
| --- |
| **Automobily značky GM Daewoo (Daewoo / Chevrolet) v Európe 1990 – 2009** |
| **Kategória** | 1990 | 2000 |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 |
| Miniautomobily |  | Tico | Matiz | Spark |
| Malé automobily |  | Nexia | Lanos | Kalos | Aveo |
|  |  | Aveo |
| Nižšia stredná trieda | Racer | Nubira | Lacetti |
| Stredná trieda | Espero | Leganza | Evanda | Epica |
| Vyššia stredná trieda |  | Chairman |  |
| MPV |  | Tacuma | Rezzo | HHR |
| SUV |  |  | Captiva |